Përgjigja e Perëndimit ndaj Shtetit Islamik
Analistët i shohin si të pamjaftueshme goditjet ajrore amerikane për mundjen e këtij grupi terrorist
Presidenti Barack Obama ka përjashtuar mundësinë e dërgimit të trupave tokësore në Irak për të luftuar ekstremistët e Shtetit Islamik, megjithëse ky grup po cilësohet në Uashington si kërcënimi më i madh që kanë ndeshur Shtetet e Bashkuara prej vitesh. Korrespondenti Henry Ridgewell njofton nga Londra mbi pikëpyetjet që po ngrihen mbi përgjigjen e Perëndimit dhe aftësinë e saj për të mundur kërcënimin terrorist. Brenda një periudhe dy vjeçare i vetë-shpalluri Shteti Islamik është shndërruar nga një koalicion i pakoordinuar grupesh rebele islamike në një forcë luftuese të fuqishme që ka nën kontroll zona të tëra në Siri dhe Irak. Deri tani Amerika është përgjigjur me goditje të kufizuara ajrore. Kjo nuk mjafton për të mundur terroristët, thotë Thomas Hegghammer, Drejtor për Kërkime mbi Terrorizmin në Qendrën Norvegjeze të Studimeve mbi Mbrojtjen në Oslo: Në komentet që bëri të martën, Presidenti Obama përsëri përjashtoi mundësinë e dërgimit të trupave tokësore në Irak: Në strategjinë mes Perëndimit dhe Irakut ka një element të lojës së shahut, thotë Thomas Hegghammer. Pasiviteti aktual po e forcon Shtetin Islamik, thotë Shiraz Maher me Qendrën Ndërkombëtare për Studimin e Radikalizimit pranë Universitetit Kings College në Londër: Veprimet e fundit nga Shteti Islamik, përfshirë masakrat në komunitetet e krishtera dhe Yazidi si dhe ekzekutimi i gazetarit amerikan James Foley, duket se u ndërmorën për të provokuar Perëndimin, thotë Thomas Hegghammer. Disa vende perëndimore kanë filluar të armatosin forcat kurde. Kjo ndihmon në ballafaqimin me Shtetin Islamik thotë përfaqësuesja e Qeverisë Rajonale Kurde në Londër, Bayan Sami Abdul Rahman. Nëse kjo mbështetje nga Perëndimi do të rezultojë në mundjen e Shtetit Islamik mbetet e paqartë. Por Shtetet e B